**Φιλοσοφικός λόγος – Αρχαία Ελληνικά Γ’ Λυκείου, Εισαγωγή: Ερωτήσεις (Σωστό – Λάθος, Σελ. 49 – 51)**

[**Του Άρη Ιωαννίδη**](https://www.schooltime.gr/athtra-aris-ioannidis/)

**Ερώτηση:** Να γράψετε δίπλα στο γράμμα που αντιστοιχεί σε καθεμία από τις παρακάτω θέσεις, τη λέξη Σωστό, αν είναι σωστή, ή τη λέξη Λάθος, αν είναι λανθασμένη.

1. Το πρώτο θέμα που συζητούν τα δύο κεντρικά πρόσωπα, ο Πρωταγόρας και ο Σωκράτης είναι σχετικά με τη φύση της αρετής.
2. Η μέθοδος του Σωκράτη είναι η διαλεκτική.
3. Η μέθοδος του Πρωταγόρα (και γενικώς των σοφιστών) μοιάζει πολύ με εκείνη του Σωκράτη.
4. Ως μύθο μπορούμε να ορίσουμε κάθε αφήγηση που έχει ποιητικό χαρακτήρα.
5. Ο μύθος για τον Προμηθέα που αφηγείται ο Πρωταγόρας μπορεί να οδηγήσει με ακρίβεια στη φιλοσοφική και επιστημονική γνώση.
6. Ο Πλάτωνας ποτέ δεν χρησιμοποίησε τον μύθο στα έργα του.
7. Ο Πλάτωνας ειρωνεύεται τον Πρωταγόρα για το γεγονός ότι ο τελευταίος χρησιμοποιεί τον μύθο.
8. Ο Σωκράτης δεν διστάζει να ειρωνευτεί και να υπονομεύσει με κάθε τρόπο τη δεύτερη σοφιστική μέθοδο, τη διάλεξη.
9. Η μέθοδος της διάλεξης είναι μέθοδος προσέγγισης και κατάκτησης της αλήθειας.
10. Η αναφορά στα λεγόμενα κάποιου ποιητή ήταν ιδιαίτερο χαρακτηριστικό των σοφιστών.
11. Ο Πρωταγόρας αναπτύσσει τις απόψεις του χρησιμοποιώντας τον μύθο, τη διαλεκτική και τον σχολιασμό ποιητικών κειμένων.
12. Οι σοφιστές ασχολήθηκαν με τις ”ανθρωπιστικές επιστήμες”.
13. Ο Σωκράτης ήταν ιδιαίτερα καχύποπτος απέναντι στον γραπτό λόγο.
14. Ο Πλάτωνα, μέσα στο έργο «Πρωταγόρας», προαπαθεί να καταδείξει τις απεριόριστες δυνατότητες της σοφιστικής.
15. Η σωκρατική διαλεκτική αναδεικνύεται από τον Πλάτωνα στο έργο «Πρωταγόρας» ως η μοναδική φιλοσοφική μέθοδος που είναι ικανή να οδηγήσει στην αλήθεια.
16. Το θέμα το οποίο αποτελεί και (το πρώτο) θέμα της συζήτησης μεταξύ Σωκράτη και Πρωταγόρα, είναι η φύση της αρετής.
17. Ο Πρωταγόρας αρνείται την ίδια την ύπαρξη του απόλυτου και ασπάζεται τη σχετικότητα.
18. Η σωκρατική-πλατωνική θέση για την αρετή ολοκληρώνεται στο έργο «Πρωταγόρας».
19. Ο φιλοσοφικός μύθος του Πρωταγόρα δεν μοιάζει με καμιά άλλη μυθική αφήγηση.
20. Ο μύθος του Προμηθέα έχει τόσο συμβολική όσο και αποδεικτική αξία.
21. Ο Ησίοδος στη *Θεογονία* του αναφέρεται εξονυχιστικά στη δημιουργία των ανθρώπων.
22. Ο Ησίοδος είναι γνωστός ιστορικός από την Άσκρα της Βοιωτίας.
23. Κατά τον Ησίοδο, ο άνθρωπος με την απόκτηση της φωτιάς βγαίνει από την πρωτόγονη κατάσταση και περνάει στην κατάσταση του πολιτισμού.
24. Για τον Ησίοδο η ανθρώπινη ιστορία είανι μια πορεία που ξεκινά ιδανικά και καταλήγει θλιβερή.
25. Στον Αισχύλο ο Προμηθέας χαρακτηρίζεται ως ευεργέτης της ανθρωπότητας.
26. Ο Πρωταγόρας θέτει στο κέντρο της μυθικής του αφήγησης την κοινωνική οργάνωση του ανθρώπου.
27. Στην αρχαία Ελλάδα η αρετή του ανθρώπου ταυτίζεται με την αρετή του πολίτη.